Document ID: 31996D0333

KOMISSION PÄÄTÖS,
tehty 3 päivänä toukokuuta 1996,
kolmansista maista, joiden osalta ei ole tehty erityispäätöstä, peräisin olevien elävien simpukoiden, piikkinahkaisten, vaippaeläinten ja merikotiloiden terveystodistusten vahvistamisesta (ETA:n kannalta merkityksellinen teksti) (96/333/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon terveyttä koskevista vaatimuksista elävien simpukoiden tuotannossa ja saattamisessa markkinoille 15 päivänä heinäkuuta 1991 annetun neuvoston direktiivin 91/492/ETY (1), sellaisena kuin se on viimeksi muutettuna Itävallan, Suomen ja Ruotsin liittymissopimuksella, ja erityisesti sen 9 artiklan,
sekä katsoo, että
komissio on vahvistanut elävien simpukoiden, piikkinahkaisten, vaippaeläinten ja merikotiloiden tuontia koskevat erityisvaatimukset joidenkin määrättyjen kolmansien maiden osalta,
kolmansista maista, jotka eivät vielä kuulu tämäntyyppisten päätösten soveltamisalaan, peräisin olevien elävien simpukoiden, piikkinahkaisten, vaippaeläinten ja merikotiloiden tuonnin osalta on tarpeen aluksi laatia vakiomalli terveystodistuksesta kauppaan liittyvien häiriöiden välttämiseksi,
vakioidun terveystodistuksen käyttöön ottamisella on edullisia vaikutuksia sekä toimijoille että valvontaviranomaisille ja se helpottaa elävien simpukoiden, piikkinahkaisten, vaippaeläinten ja merikotiloiden vapaata liikkumista yhteisön sisällä,
tässä päätöksessä laadittu terveystodistuksen malli on luonteeltaan tilapäinen, ja sen kesto on rajoitettu kahteen vuoteen, jonka aikana erityispäätökset voidaan tehdä; tätä väliaikaista todistusta ei siksi voida enää käyttää sen jälkeen, kun erityispäätös on tehty määrätyn kolmannen maan osalta,
eläinlääkärintarkastukset eläville simpukoille, piikkinahkaisille, vaippaeläimille ja merikotiloille on tehtävä kolmansista maista yhteisöön tuotavien tuotteiden eläinlääkärintarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY (2) mukaisesti, sellaisena kuin se on viimeksi muutettuna direktiivillä 95/52/EY (3); näissä tarkastuksissa määrätään tuotujen tuotteiden mukana olevan terveystodistuksen esittämisestä,
vakioidun terveystodistuksen mallin hyväksyminen ei määräisi ennakolta niitä erityisiä tuontiedellytyksiä, jotka vahvistetaan määrätyn kolmannen maan osalta sen jälkeen, kun komission asiantuntijat ovat arvioineet terveystilanteen paikan päällä,
direktiivin 91/492/ETY 8 artiklan mukaisesti on tarpeen säätää siitä, että terveystodistuksen on todistettava, että yhteisöön tuotaviksi tarkoitettujen elävien simpukoiden, piikkinahkaisten, vaippaeläinten ja merikotiloiden tuotanto-, puhdistus-, varastointi-, käsittely- ja kuljetusolosuhteet ovat ainakin yhteisön tuotteille vahvistettuja vastaavat,
tässä päätöksessä määrätyt toimenpiteet eivät määrää ennakolta niitä toimenpiteitä, jotka vahvistetaan eläinten terveyden suojelemiseksi, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Eläviä simpukoita, piikkinahkaisia, vaippaeläimiä ja merikotiloita sisältävät erät, jotka tuodaan direktiivin 90/675/ETY liitteessä I määritellyille alueille suoraan kulutukseen, on pyydettävä valvotuilta, kolmannen maan viranomaisten hyväksymiltä tuotantoalueilta, niiden on oltava peräisin hyväksytystä laitoksesta, jonka kolmannen maan toimivaltaiset viranomaiset ovat tarkastaneet ja niiden mukana on oltava alkuperäinen numeroitu terveystodistus, jossa todistetaan, että tuotteiden tuotannon, käsittelyn, tarvittaessa puhdistuksen, pakkaamisen ja tunnistamisen olosuhteet ovat ainakin vastaavat kuin direktiivissä 91/492/ETY vahvistetut olosuhteet.
Tämän terveystodistuksen malli on vahvistettu tämän päätöksen liitteessä I.
2 artikla
Eläviä simpukoita, piikkinahkaisia, vaippaeläimiä ja merikotiloita sisältävät erät, jotka tuodaan direktiivin 90/675/ETY liitteessä I määritellyille alueille puhdistettaviksi hyväksyttyyn puhdistuslaitokseen, sijoitettaviksi uuteen hyväksyttyyn paikkaan tai jalostettaviksi hyväksyttyyn laitokseen, on pyydettävä valvotuilta, kolmannen maan toimivaltaisten viranomaisten hyväksymiltä tuotantoalueilta ja niiden mukana on oltava alkuperäinen, numeroitu terveystodistus, jossa todistetaan, että erien tuotannon, pyynnin ja kuljetuksen terveysolot ovat ainakin vastaavat kuin direktiivissä 91/492/ETY säädetyt.
Tämän terveystodistuksen malli on vahvistettu tämän päätöksen liitteessä II.
3 artikla
1. Edellä 1 ja 2 artiklassa tarkoitetut terveystodistukset on laadittava yhdelle liuskalle vähintään yhdellä yhteisöön tuovan maan virallisista kielistä ja tarvittaessa yhdellä määrämaan kielistä.
2. Todistuksessa on oltava virallisen tarkastajan nimi, ominaisuudet ja allekirjoitus, samoin kuin toimivaltaisen viranomaisen leima, ja näiden kaikkien on oltava eri värisiä kuin muut todistuksessa olevat maininnat.
4 artikla
Tässä päätöksessä määrättyjä terveystodistuksia ei sovelleta sellaisesta kolmannesta maasta peräisin oleviin eläviin simpukoihin, piikkinahkaisiin, vaippaeläimiin ja merikotiloihin, joiden osalta on vahvistettu erityiset tuontiedellytykset.
5 artikla
Tätä päätöstä sovelletaan 1 päivästä heinäkuuta 1996 alkaen kahden vuoden ajan.
6 artikla
Tämä päätös on osoitettu kaikille jäsenvaltioille.
Tehty Brysselissä 3 päivänä toukokuuta 1996.

Labels: 3
5
6